पाएं अपने शहर की ताज़ा ख़बरें और फ्री ई-पेपरडाउनलोड करें
अंकपात मार्ग के पटेलनगर में रहने वाले पर्यावरण प्रेमी गोयल परिवार ने घर की छत को टेरेस गार्डन में बदल दिया है। अर्पित गोयल का नमकीन और टेंट हाउस का व्यवसाय है। लॉकडाउन में दोनों व्यवसाय बंद हैं। ऐसे में समय का सदुपयोग करते हुए गोयल ने घर में रखी पुरानी प्लास्टिक की बोतल, डिब्बे और पॉलीथिन का उपयोग करते हुए वेस्ट से बेस्ट घर की छत पर सैकड़ों पौधे तैयार किए हैं। उनका दावा है कि इससे घर के तापमान में 2 से 4 डिग्री की कमी आई है।
परिवार में माता माधुरी और पत्नी नेहा उज्जैन को नंबर वन बनाने के उद्देश्य से घर से निकलने वाले गीले कचरे का उपयोग करके होम कंपोस्टिंग के जरिए पुराने मटकों में खाद बनाते हैं, जिसका उपयोग पौधों में किया जाता है। इससे पौधे हरे भरे और जल्दी बढ़ते हैं। टेरेस गार्डन और नर्सरी बनाने, छत पर (दाना पानी) और हरियाली होने से रोज पक्षी आते हैं, और कई पक्षियों ने आसपास अपना घोंसला बना लिया है।
पिता ने पिछले लॉकडाउन में उगाई थी सब्जियां : अर्पित के पिता मोहनदास गोयल ने पिछले लॉकडाउन में सब्जियों की जरूरत पूरी करने के लिए छत पर किचन गार्डन डेवलप किया था। जिससे सब्जियां, धनिया, मिर्च, पुदीना, अदरक, अरबी, टमाटर, बैंगन, गिलकी, करेले व अन्य जैविक सब्जियां प्राप्त होती रहती हैं। उनका कहना है कि उस वक्त परिवार ने बाहर से कोई सब्जी नहीं खरीदी।
जन्मदिन, वर्षगांठ पर उपहार में देते हैं पौधे
यह परिवार घर से निकलने वाले कचरे रिसाइकिल कर उपयोग करके पर्यावरण संरक्षण की दिशा में भी काम कर रहा है। गोयल अपने परिचितों के जन्मदिन, विवाह वर्षगांठ, प्रतिष्ठान शुभारंभ पर बुके की जगह सुंदर फूलों का पौधा उपहार में देते हैं, जिससे उनके आंगन में हमेशा हरियाली और फूलों की खुशबू महकती रहे। लॉकडाउन के बाद अर्पित गोयल से 9907862217 पर संपर्क कर निशुल्क पौधे प्राप्त कर सकते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn